**Împlinirea**

*Lucian-Horațiu Hînsa*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Un gram de iubire,

O simplă trăire;

Un vis ce era întunecat

De umbra trecutului

Însingurat.

Gândeam a fi idealist

În lacrimi, ploi și amintiri-

Un suflet pururi trist.

Dar în vremuri de cețoase zări

Ascultat-am glasul unei mări,

Împins în larg de-un tainic val

Părea că am ajuns la un coral.

Și-atunci am zărit un suflet cald :

O crăiasă dintr-un vis sfințit

Cum niciodată n-am iubit.

Ochii săi strălucitori

Mă priveau fermecători,

Buza ei m-ademenea

Părul său mă ocrotea

Ca o lacrimă de înger era ea.